**Mana dziesma**

Kad dators izslēgts un telefons kluss

Ļauj pie Tevis man šovakar nākt

Gribu mācīties pirmos soļus

Un pirmo dziesmu sākt

Tāls ir zvaigznes ceļš

Uz kurieni tev mani vest?

Pa taciņu mazu gar Gauju

Vai pasaulē loku mest?

Tie ir vārdi no manas tautas

Un dziesma man arī no tās

Un es zinu, neviens manā vietā

To nedziedās

Teic, Ziemeļu vējš

No kurienes manī tāds spīts?

Pēc negaisa vienmēr būs saule

Pēc nakts vienmēr rīts

Un Tu, ugunskurs kvēls

Ar tevi man sildīt un degt

Redzēt biezākā tumsā

Jāņu vaiņagos pāri lēkt

Tie ir vārdi no manas tautas

Un dziesma man arī no tās

Un es zinu, neviens manā vietā

To nedziedās

Pielieku soli tuvāk

Un jūtu, ka tur esi Tu

Kaut varētu vienmēr tā stāvēt

Starp mirkli un mūžību

Tie ir vārdi no manas tautas

Un dziesma man arī no tās

Un es zinu, neviens manā vietā

To nedziedās